A Single Shot

A Single Shot er en amerikansk thriller fra 2013, regissert av David M. Rosenthal. Manus ble skrevet av Matthew F. Jones, og var basert på hans egen roman med samme navn.

Hovedrollene spilles av Sam Rockwell, William H. Macy, Ted Levine, Kelly Reilly og Jason Isaacs. Filmen hadde først premiere under Filmfestivalen i Berlin i 2013.

Handling 
John Moons kone hadde nylig tatt med seg sønnen deres, og reist sin vei. Før faren til John døde, klarte han ikke å betale ned hele lånet på gården, og eiendommen blir derfor solgt. John er nå deprimert, og et følelsesmessig vrak. Han lever i fattigdom på landsbygda i Vest-Virginia, og skaffer seg mat ved ulovlig jakt på dyr i skogen. Når han følger etter et rådyr med en haglgevær, skyter og dreper han ved et uhell en ung kvinne. Deretter oppdager han en boks som inneholder 100 000 dollar i den forlatte varebilen hvor kvinnen bodde. John gjemmer deretter kvinnens kropp i en stor container.

I de påfølgende dagene forsøker John å forsone seg med sin kone. Han kontakter en lokal advokat i håp om å få til en avtale, og få kona og sønnen hjem. Hun legger igjen flere hundre dollar hos advokaten, noe som vekker advokatenes oppmerksomhet. John besøker sønnen sin i konas leilighet, hvor han avbryter barnevakten som har sex med en straffedømt som nylig har blitt løslatt fra fengsel. John går tilbake til sin egen bobil, men oppdager at noen har ransaket bobilen - tilsynelatende på jakt etter pengene. Senere dreper noen hunden hans, og noen kaster en beskjed gjennom vinduet hans som truer familien hans. John mistenker at den kriminelle som tidligere hadde sex med barnevakten hans er ansvarlig for alle disse hendelsene.

John kommer seg inn på kjeltringenes motell-rom, men kjeltringen kommer snart tilbake. John forsøker å gjemme seg i et skap. En fremmed dukker opp, og spør kjeltringen om han har "fått tilbake pengene". Kjeltringen forteller ham at kvinnen som hadde pengene nylig har dødd, og den fremmede blir rasende. John ser den fremmede skjære over strupen på kjeltringen, som faller inn i skapet - hvor han får øye på John. Men han klarer ikke å snakke før han dør, og John unngår å bli oppdaget. Senere tar John med seg kvinnens kropp, og graver et hull i i skogen for å begrave henne. Men han klarer ikke å komme seg ut av det dype hullet, og blir stående med kvinnens kropp nede i hullet. Men når han ser opp, oppdager han en hjort som titter ned på ham fra kanten på hullet.

Skuespillere 

 Sam Rockwell som John Moon.
 Jeffrey Wright som Simon.
 Kelly Reilly som Jess.
 Jason Isaacs som Waylon.
 Joe Anderson som Obadiah.
 Ophelia Lovibond som Abbie
 Ted Levine som Cecile
 William H. Macy som Pitt.
 Amy Sloan som Carla
 William Earl Brown som Puffy
 Heather Lind som Mincy
 Christie Burke som Ingrid
 Jenica Bergere som Colette
 Lana Giacose som Angela

Referanser

Eksterne lenker 
 

Filmer fra 2013
Thrillerfilmer fra USA
Engelskspråklige filmer